[{"text_idx": "#000003", "text": "Lles y glasoed yn gwella yn sgi\u0302l cadw mewn cysylltiad a\u0302 ffrindiau agos ar-lein"}, {"text_idx": "#000004", "text": "Mae ymchwil newydd gan Brifysgol Caerdydd wedi canfod bod cyfathrebu ar-lein yn aml gyda\u2019ch ffrindiau gorau a grwpiau cyfeillgarwch sy\u2019n bodoli eisoes yn gysylltiedig a\u0302 gwell lles ymhlith pobl ifanc."}, {"text_idx": "#000006", "text": "Ar ben hynny, nodwyd bod cyfeillgarwch rhithwir \u2013 sef y cysylltiadau a wnaed ar-lein yn unig \u2013 yn gysylltiedig ag iechyd meddwl a lles is a bod yr effaith yn amlycach ymhlith merched na bechgyn."}, {"text_idx": "#000009", "text": "\u201cMae ein canlyniadau\u2019n dangos pwysigrwydd ystyried natur cyfathrebu ar-lein ymhlith pobl yn eu harddegau. Yn hytrach na\u2019i faint yn unig, dylai ymyriadau i wella lles pobl ifanc ystyried y cysylltiad cadarnhaol rhwng cyfathrebu ar-lein a lles y glasoed, tra\u2019n cyfyngu ar fathau o niwed ar yr un pryd.\u201d"}, {"text_idx": "#000011", "text": "Gofynnwyd nifer o gwestiynau i bobl ifanc ynghylch pa mor aml a pham roedden nhw\u2019n defnyddio\u2019r cyfryngau cymdeithasol, a oedden nhw o\u2019r farn eu bod yn gallu siarad yn rhwydd a\u0302 ffrindiau ac a oedd eu ffrindiau\u2019n gallu rhannu eu gofidiau a\u2019u llawenydd. Gofynnwyd iddynt hefyd am seiberfwlio ac erledigaeth ar-lein."}, {"text_idx": "#000013", "text": "\u201cYn hytrach na gorbwysleisio arwyddoca\u0302d yr amser a dreulir ar-lein a chosbi pob math o gyfathrebu ar-lein fel pe bai\u2019n rhywbeth y mae\u2019n rhaid ei fonitro a\u2019i reoli\u2019n drwm, dylai addysg llythrennedd digidol i bobl ifanc gydnabod y manteision posibl yn sgi\u0302l cyfathrebu ar-lein gyda grwpiau cyfeillgarwch sy\u2019n bodoli eisoes.\u201d"}, {"text_idx": "#000014", "text": "Cyhoeddwyd yr astudiaeth, Young people\u2019s online communication and its association with mental well-being: results from the 2019 student health and well-being survey, yn y cyfnodolyn Child and Adolescent Mental Health."}]